V skladu s 77. členom Zakona o stvarnem premoženju države in samoupravnih lokalnih skupnosti (Uradni list RS, št. 11/18 in 79/18), 16. členom Uredbe o stvarnem premoženju države in samoupravnih lokalnih skupnosti (Uradni list RS, št. 31/18), sklepom 38. seje Sveta ustanoviteljev Komunale Kranj, d.o.o., z dne 30. marca 2016, imenovanja na 35. seji Skupščine javnega podjetja Komunala Kranj, javno podjetje, d.o.o., z dne 30. 4. 2019, upoštevajoč pristojnosti po 35. členu Pogodbe o ustanovitvi javnega podjetja Komunala Kranj, javno podjetje d.o.o. ter po pooblastilu prodajalcev Mestna občina Kranj, Slovenski trg 1, 4000 Kranj, Občina Šenčur, Kranjska cesta 11, 4208 Šenčur, Občina Cerklje na Gorenjskem, Trg Davorina Jenka 13, Občina Naklo, Stara cesta 61, 4202 Naklo, Občina Preddvor, Dvorski trg 10, 4205 Preddvor, Občina Jezersko, Zg. Jezersko 65, 4206 Zg. Jezersko

v.d. direktorja objavlja:

**J A V N O Z B I R A N J E P O N U D B**

**za prodajo premičnine**

**I. NAZIV IN SEDEŽ PRODAJALCA IN ORGANIZATORJA**

Prodajalci:

Mestna občina Kranj, Slovenski trg 1, 4000 Kranj, matična številka: 5874653000, ID za DDV: SI55789935, Občina Šenčur, Kranjska cesta 11, 4208 Šenčur, matična številka: 5874696000, ID za DDV: SI85537322, Občina Cerklje na Gorenjskem, Trg Davorina Jenka 13, matična številka: 5874670000, ID za DDV: SI14251086, Občina Naklo, Stara cesta 61, 4202 Naklo, matična številka: 5874688000, ID za DDV: SI30835437, Občina Preddvor, Dvorski trg 10, 4205 Preddvor, matična številka: 5874599000, ID za DDV: SI77195108, Občina Jezersko, Zg. Jezersko 65, 4206 Zg. Jezersko, matična številka: 1332112000, ID za DDV: SI84980923.

Po pooblastilu organizator javnega zbiranja ponudb:

Komunala Kranj d.o.o., Ulica Mirka Vadnova 1, 4000 Kranj.

**II. PREDMET PRODAJE**

Drobilec odpadkov Doppstadt DW 2560, VIN W0925621962D07053, prostornina motorja 6,6 l, moč motorja 300 kW, delovna prostornina 11970 cm3.

Predkupna pravica na predmetu prodaje ne obstaja.

**III. IZHODIŠČNA CENA**

Izhodišča cena: **15.000,00 EUR.**

Navedena cena ne vključuje DDV.

**IV. POGOJI ZA SODELOVANJE V POSTOPKU JAVNEGA ZBIRANJA PONUDB**

a) Pri javnem zbiranju ponudb lahko sodelujejo pravne osebe s sedežem v RS ali drugi državi članici EU, fizične osebe, ki so državljani RS oziroma druge države članice EU in samostojni podjetniki posamezniki s sedežem v RS oziroma drugi državi članici EU ter tujci, ki jih določa zakon ali mednarodna pogodba, ki jo ratificira Državni zbor RS in ki izpolnjujejo pogoje za pridobitev lastninske pravice na območju RS.

b) Ponudniki morajo oddati popolno in zavezujočo ponudbo z vsemi prilogami priporočeno po pošti v zaprti ovojnici z oznako: **»Ne odpiraj – Ponudba za nakup premičnine drobilec odpadkov** **Doppstadt DW 2560«** na naslov: **Komunala Kranj, javno podjetje d.o.o., Ulica Mirka Vadnova 1, Kranj** **do vključno 10. 6. 2019.** V primeru, da ponudba ne bo oddana v skladu z določili tega razpisa, je pristojna komisija ne bo upoštevala.

c) Ponudniki morajo ponudbi priložiti:

* + pravne osebe: dokazilo o registraciji, ki vključuje matično številko in ime odgovorne osebe, ki ni starejše od 30 dni,
  + fizične osebe: potrdilo o državljanstvu (lahko fotokopijo osebne izkaznice) in navedbo EMŠO, samostojni podjetnik pa priglasitveni list FURS-a,
  + dokazilo od sodišča, da pravna oseba ali samostojni podjetnik ni v postopku prisilne poravnave, stečaju ali likvidacijskemu postopku, ki ni starejše od 30 dni,
  + potrdilo davčnega organa, da ima pravna oseba ali samostojni podjetnik poravnane davke, prispevke in druge obvezne dajatve v skladu s predpisi,
  + davčno številko in številko računa pravne osebe, samostojnega podjetnika oziroma fizične osebe z navedbo imena in naslova banke ali druge finančne ustanove – za vračilo vplačane varščine,
  + izjavo, da pravna oseba, samostojni podjetnik oziroma fizična oseba v celoti soglaša s pogoji javnega zbiranja ponudb,
  + ponujeno ceno, ki ne sme biti nižja od objavljene izhodiščne cene premičnine,
  + izjavo o vezanosti na dano ponudbo najmanj do 1. 9. 2019,
  + potrdilo o nakazilu varščine,
  + seznam dokumentov oziroma potrdil iz te točke javnega zbiranja ponudb.

**V. KRITERIJI ZA IZBIRO NAJUGODNEJŠEGA PONUDNIKA**

Kriterij za izbiro najugodnejšega ponudnika je višina kupnine. Najugodnejši ponudnik je tisti, ki ponudi najvišji kupnino.

**VI. POGOJI PRODAJE**

Premičnina iz II. točke se prodaja po načelu »videno – kupljeno«.

Ponudnik je dolžan plačati varščino za resnost ponudbe v višini 10 odstotkov izklicne cene premičnine na TRR SI56 0700 0000 0464 429, odprt pri GB Kranj d.d., z navedbo »Plačilo varščine za javno zbiranje ponudb«. Plačana varščina se izbranemu ponudniku vračuna v kupnino, ostalim ponudnikom pa bo vrnjena brez obresti najkasneje v roku 8 dni od dneva izbire najugodnejšega ponudnika.

Premičnina bo prodana ponudniku, za katerega bo komisija ugotovila, da je ponudil najvišjo kupnino in bo s sklepom komisije izbran za najugodnejšega ponudnika.

Izbrani ponudnik bo moral skleniti prodajno pogodbo v roku 15 dni po opravljenem izboru najugodnejšega ponudnika. V nasprotnem primeru se bo štelo, da je od nakupa odstopil in ima organizator javnega zbiranja ponudb pravico zadržati vplačano varščino.

Postopek prodaje se lahko ustavi vse do sklenitve pravnega posla. Ker ni predvidenih stroškov postopka, ponudnikom ne bo povrnjenih morebitnih stroškov, ki jih bodo imeli s ponudbo, vrnjena jim bo plačana varščina.

Izbrani ponudnik bo dolžan plačati kupnino v roku 8 dni po sklenitvi prodajne pogodbe. Plačilo kupnine v navedenem roku je bistvena sestavina pogodbe. Vplačana varščina se všteje v kupnino.

Kupec bo poleg ponujene kupnine dolžan plačati še ostale stroške, povezane s sklenitvijo pogodbe.

Organizator javnega zbiranja ponudb bo predal kupcu premičnino iz II. točke v neposredno last in posest z dnem predložitve dokazila o plačilu celotne kupnine. Kupec je dolžan premičnino iz II. točke prevzeti najpozneje v roku 5 dni od plačila kupnine.

Pri javnem zbiranju ponudbe za premičnino iz II. točke tega razpisa, kot ponudniki ne smejo sodelovati cenilec in člani komisije za izvedbo tega razpisa in z njim povezane osebe.

**VII.** **OGLED PREMIČNINE**

Ogled premičnine je možen po predhodni najavi (najmanj en dan pred ogledom) na telefon 031 613 432 (Igor V. Bizjak).

**VIII. POSTOPEK ZBIRANJA PONUDB**

Komisija bo odpirala prispele ponudbe **v sredo 12. 6. 2019 ob 13.00 uri na naslovu Ulica Mirka Vadnova 1, Kranj, v sejni sobi podjetja.** Odpiranje ja javno.

Če v postopku javnega zbiranja ponudb v roku ne prispe nobena ponudba oziroma nobena ponudba ni pravočasna ali popolna, ali ne bo dosežena vsaj izhodiščna cena za premičnino, se šteje, da je bilo javno zbiranje ponudb neuspešno.

V kolikor bo med prejetimi ponudbami več najugodnejših ponudb, bodo najugodnejši ponudniki v roku 10 dni pozvani k dopolnitvi ponudbe in bodo z njimi opravljena pogajanja o višini kupnine.

Ponudniki bodo o izbiri obveščeni v roku 60 dni po preteku roka za javno zbiranje ponudb.

O odpiranju ponudb bo sestavljen zapisnik, katerega bodo prejeli vsi ponudniki, katerih ponudbe se bodo odpirale. O morebitnem neuspelem javnem zbiranju ponudb bodo ponudniki obveščeni v roku 8 dni od odpiranja prispelih ponudb.

Datum: 23. 5. 2019

**Komunala Kranj d.o.o.**

Mojca Košir Štojs

v.d. direktorja

Objava: na spletni strani Komunale Kranj, javno podjetje, d.o.o., Mestne občine Kranj, občin Šenčur, Cerklje na Gorenjskem, Naklo, Preddvor in Jezersko.